|  |  |  |
| --- | --- | --- |
| **Elem tartalma: A szentgyónás menete** | | Kategória: egyéb |
| Szerző(k): Dr Farkas László  Jelöld be a szerkesztő(k) opciót! (lenyíló lista) | | Esemény: Találkozó |
| Kapcsolódó téma: gyónás | Kapcsolódó előadás: Minek gyónjak? | |
| Régió: Összrégió | Település: | Időpont: 2015.03. |

Kapcsolódó anyagok:

**Főelőadás:**

2015\_03\_gyonas\_minek\_gyonjak\_foeloadas\_ossz\_talalkozo

**Egyéb:**

2015\_03\_gyonas\_a\_szentgyonas\_menete\_egyeb\_ossz\_talalkozo

2015\_03\_gyonas\_lelki\_tukor\_egyeb\_ossz\_talalkozo

2015\_03\_gyonas\_lelkitukor\_kommentarral\_bunkategoriak\_egyeb\_ossz\_talalkozo

Törzsanyag:

**A Szentgyónás**

A GYÓNÁS MENETE:

1. Belépünk a gyóntatószékbe: *Dicsértessék a Jézus Krisztus*.
2. Letérdelünk, vagy leülünk.
3. Keresztvetés: *Az Atya, a Fiú és a Szentlélek nevében. Ámen*.
4. *Gyónom a mindenható Istennek és neked lelki atyám, hogy utolsó gyónásom óta ezeket a bűnöket követtem el. Utoljára gyóntam...* (1 hónapja, 1 éve, 10 éve, hamvazószerdára... stb.)
5. Bűnök felsorolása. (Lásd a lelki tükröt.) Végén: *Több bűnömre nem emlékszem.* (Itt lehet kérdezni is a gyóntatótól.)
6. Gyóntató tanácsai.
7. Bánatima elimádkozása: *Teljes szívemből szánom és bánom minden bűnömet, mert azokkal az én jó Istenemet megbántottam. Erősen fogadom, hogy Isten segítségével a jóra törekszem, és a bűnöket kerülöm. Ámen*. (Történhet más szavakkal is, de a bánat, és a javulás szándéka benne kell hogy legyen!)
8. Gyóntató feloldozása. Amikor ezeket mondja ... FELOLDOZLAK TÉGED AZ ATYA, A FIÚ ÉS A SZENTLÉLEK NEVÉBEN: keresztet vetünk.
9. Gyóntató: Magasztaljuk Istent, mert jóságos hozzánk.
10. Gyónó: *Mert örökké szeret minket*.
11. Gyóntató: Isten megbocsátotta bűneidet menj békével.
12. Gyónó: *Istennek legyen hála*. (Ez a párbeszéd elmaradhat.)
13. Elköszönés: *Dicsértessék a Jézus Krisztus*!

A bűnbocsánat szentsége az a szentség, amelyben a gyóntató ***pap feloldozása által*** *elnyerjük Istentől bűneink bocsánatát*, és kiengesztelődünk az Egyházzal. Szentírási alap: "Húsvét estéjén az Úr Jézus megjelent az apostoloknak, és így szólt hozzájuk: Vegyétek a Szentlelket! Akiknek megbocsátjátok bűneit az bocsánatot nyer, s akinek megtartjátok, az bűnben marad." (Jn 20,22-23)

**A megtérő gyónó cselekedetei:**

**-**bűnbánat- Szentlélek segítségül hívása, lelkiismeret vizsgálat (még odahaza),  
- bűn bevallása,  
- elégtétel elvégzése,

**A szentség hatásai:**

1. közvetíti Isten kegyelmét,
2. kiengesztelődés Istennel, helyreáll az Istennel való baráti kapcsolatunk,
3. a lelkiismeret békéje, nyugalma,
4. az istengyermeki élet méltóságának helyreállítása,
5. Isten őszinte szeretete,
6. a keresztény élethez szükséges lelkierő növekedése,
7. a bűn okozta sebek gyógyulása (a bűnbánó lelkében és az Egyházban)

A gyónás érvényességéhez hozzátartozik, hogy meglegyen bennünk a javulás szándéka! Aki halálos bűnt nem szándékosan kifelejtett a gyónásból, annak az Isten megbocsátotta ugyan bűnét, de a következő gyónásban meg kell vallania. Aki szándékosan kihagyott halálos bűnt, annak gyónása érvénytelen és szentségtörő, ezért az egész gyónást meg kell ismételnie.

Eszközigény: